cyanic-selkie/wikianc huggingface dataset:
יצחק זוננשיין
ביוגרפיה
עבד כמפיק ובמאי עם החברות המובילות במשק: ביים והפיק את הכנס השנתי של קבוצת RAD באילת, ביים את מופע "קרלו על הבמה" של חברת תנובה ואת המופע הבין יבשתי של השקת האינטרנט המהיר של בזק "NGN" בלונדון ותל אביב.
בשנת 2014 מונה למנהל מרכז ההסברה, המטה לטקסים ואירועים ממלכתיים שם ניהל והפיק את כל האירועים והטקסים הרשמיים של ישראל, בהם טקסי הדלקת המשואות בהר הרצל, טקסי הענקת פרס ישראל ועוד.
בשנת 2016 מונה למנכ״ל הקרן לרווחה לנפגעי השואה בישראל במסגרת הוביל את הטיפול ב-30,000 ניצולי שואה הזקוקים לטיפול סיעודי, שיקום וטיפול סוציאלי.
ב-2018 הקים את WZO UK נציגות ההסתדרות הציונית העולמית בבריטניה. במהלך כהונתו יזם את הקמה של 37 אולפני ללימוד עברית ברחבי בריטניה, הקים תשתית לפעילות ציונית והתמודדות מול תופעת ה-BDS וצוות תגובות מיוחד, יזם את שבוע אירועי ההנצחה לנשיא לשעבר חיים הרצוג שהתקיימו בצפון אירלנד, בדבלין ובלונדון, פיתח שיתוף פעולה עם "פסטיבל לימוד" במסגרתו חיזק את התכנים הישראלים והציוניים בפסטיבל וגייס אומנים ומרצים מישראל לפסטיבל, בהם: גיל חובב, דנה אינטרנשיונל, עידן רייכל, יהורם גאון וכלת פרס ישראל הגב׳ מרים פרץ. הרחיב את תוכנית המורים השליחים מישראל בבתי ספר יהודיים בבריטניה ואירלנד.
במהלך שהותו בממלכה כיהן בהנהלת מועדון העסקים הישראלים ופורום הארגונים הישראלים בבריטניה.
אלקובזאורוס
אלקובזאורוס (שם מדעי: Alcovasaurus) הוא סוג של דינוזאור בן למשפחת הסטגוזאוריים שחי באמריקה הצפונית של היורה העליון לפני 150 מיליון שנה מזמננו. סוג זה נחשב במשך שנים למין של סטגוזאורוס בעל מספר הבדלים קטנים (אותם החשיבו להבדלים בין זכרים לנקבות), אך בשנת 2015 הוחלט להפרידו לסוג משלו. הוא התגלה בידי משלחת של אוניברסיטת ויומינג בחפירות בתצורת מוריסון בויומינג והוא קרוי על שם "מחצבת אלקובה" (Alcova Quarry), שבאלקובה, מחוז נוטרונה בוויומינג, בה התגלו מאובניו. הסוג כולל מין יחיד - Alcovasaurus longispinus, שפירושו: "ארוך", עקב הזיזים הארוכים שעל הזנב.
דינוזאור זה הגיע לאורך של 5.7 מטרים בערך והיה דומה במראהו לקנטרוזאורוס האפריקני ולמירגאיה האירופי, והיה בעל זיזים דקים יחסית ללוחות הענק של הסטגוזאורוס. הוא היה בעל חוליות גבוהות בעלות דוקרנים בולטים שהזדקרו בזוגות משני צדדים, לאורך עצמות הזנב. המבנה שלהם עזר לדקור טורפים כמו האלוזאורוס ולהצליף בהם בפראות. כמו שאר הסטגוזאוריים הוא היה אוכל צמחייה שניזון מצמחים כמו שרכים, ציקסיים ומחטניים.
50 מ"ל של אוויר העיר פריז
מרבית הפרשנים נתנו לאובייקט זה פרשנות מינית. ארטורו שוורץ, לדוגמה, קושר את היצירה לנישואיה של סוזאן, אחותו של מרסל דושאן. אחרים ראו ביצירה מעין גרסה של ה"כלה" והצביעו על חוש הריח, כבעל תפקיד אסוציאטיבי באובייקט זה.
תמנת חרס
תִּמְנֵת חֶרֶס (או תִּמְנַת סֶרַח) הוא יישוב מקראי בהר אפרים, המתואר במקרא כמקום מגוריו וקבורתו של יהושע בן נון.
יש המזהים אותו עם הכפר הפלסטיני כיפל חארת', הממוקם כק"מ צפונית מערבית לעיר אריאל, סמוך לכביש חוצה שומרון. הוא גם מזוהה עם ח'רבת תִּבְּנֶה, שנמצאת כקילומטר אחד מערבית ליישוב נווה צוף (חלמיש).
לפי המסורת היהודית גם קברו של כלב בן יפונה ואביו של יהושע, נון נמצאים במקום, ועד היום משמשים למקום עלייה לרגל.
מקור השם "תמנת סרח" הוא שיבוש שמו המקורי של המקום "תמנת חרס". לדעת חוקרי המקרא, השיבוש נבע בעיקרו מכוונת הגנאי של סופר המקרא, מפני שהשם המקורי נשמר ככל הנראה מהיישוב הכנעני שקדם לתקופתו של יהושע ורמז על פולחן השמש ("חרס" היא שמש) במקום, טרם התנחלות השבטים.
על פי מדרש בראשית רבתי (כה, יא) ופירוש רש"י ליהושע, על קברו של יהושע הועמדה תמונת שמש.
במסכת בבא בתרא "אמר ר' אלעזר: בתחלה פירותיה כחרס, ולבסוף פירותיה מסריחין". סרח שהפירות שמנים ועולים על גדותיהם כמו סרח העודף.
דאטה-דוג
דאטה-דוג (באנגלית: Datadog) היא חברת תוכנה אמריקאית, המפתחת פלטפורמת תוכנה כשירות לניטור שרתים ומסדי נתונים. החברה מעסיקה כ-2,600 עובדים ומספקת שירותים ללקוחות ברחבי העולם. משרדיה הראשיים נמצאים בעיר ניו יורק, ארצות הברית.
היסטוריה
דאטה-דוג הוקמה בשנת 2010 על ידי אליבר פומל (Olivier Pomel) ואלכסיס לקו (Alexis Lê-Quôc) במטרה לספק מערכת ניטור של מערכות מבוססות ענן.
בשנת 2012, גייסה כ-6.2 מיליון דולר בסבב גיוס בהובלת קרן אינדקס ונצ'רס (Index Ventures) וארטיפי ונצ'רס (RTP Ventures).
בשנת 2014, גייסה כ-15 מיליון דולר בסבב גיוס בהובלת קרן אופן וויו ונצ'רס (OpenView Ventures).
בשנת 2015, גייסה כ-31 מיליון דולר בסבב גיוס בהובלת קרן אינדקס ונצ'רס (Index Ventures) ורכשה את חברת מורטר דאטה (Mortar Data).
בסוף שנת 2015, פתחה החברה משרד מחקר ופיתוח בעיר פריז, צרפת.
בשנת 2017, רכשה דאטה-דוג את חברות לוגמטיק (Logmatic) ומדומבו (Madumbo).
בתאריך 19 בספטמבר 2019, החלה להיסחר בבורסה לניירות ערך הנאסד"ק וגייסה כ-648 מיליון דולר.
יאיר רמתי
יאיר רמתי (נולד ב-25 באפריל 1954) הוא מהנדס ישראלי, שעמד בראש מנהלת חומה במשרד הביטחון.
ביוגרפיה
ב-1981 החל לעבוד בתעשייה האווירית, שימש מהנדס בכיר בתחום הערכת תפקוד טילים וחיישנים, ניהוג ובקרה ובפיתוח בדיקות וטלמטריה. כיהן כראש פרויקט הטיל "חץ 2" וכמנהל מפעל מלמ בחטיבת מערכות טילים וחלל של החברה, על פועלו בתפקיד זה זכה ב-2003 בפרס ביטחון ישראל והמפעל זכה בפרס הלאומי לאיכות בתעשייה, בשנים 2006–2011 כיהן כסמנכ"ל השיווק של החברה.
בתחילת 2012 נכנס לתפקידו כראש מנהלת חומה. בזמן כהונתו היה אחראי על פיתוח מערכות להגנה מפני טילים:
בדצמבר 2015 הודח מתפקידו, שבועיים לאחר ניסוי מוצלח ב"חץ 3", בעקבות עבירת ביטחון מידע - החזקת מידע מסווג במחשבו האישי.
במרץ 2018 מונה ליו"ר דירקטוריון חברת אר.אס.אל אלקטרוניקה (RSL Electronics), חברה המספקת מערכות בקרה ודיאגנוסטיקה למערכות צבאיות, תעופתיות ולמערכות אנרגיה.
קישורים חיצוניים
מכתביו
אל-מעתדד
אל-מעתדד באללה (תעתיק מדויק: אל-מעתצ'ד; מילולית: האוזר כוחו האל; בערבית: العتضد بالله) היה שם שלטונם של מספר ח'ליפים מבית עבאס.
מטבח אקוסטי
מטבח אקוסטי הוא אלבומם החמישי של נקמת הטרקטור, ואלבום ההופעה הראשון שלהם. האלבום כולל ביצועים לשירים קיימים של הלהקה ואף שירים חדשים שלא הופיעו באף אלבום.
רקע
מטבח אקוסטי נולד במקרה. “נקמת הטרקטור” ביקשו לציין פתיחת מועדון ביפו של מתופף הלהקה דאז בהופעה חגיגית. בשל מגבלות סאונד במקום, הוחלט על מופע אקוסטי חד פעמי.
ההופעה הסתמנה כהצלחה והלהקה החליטה להקליט אלבום אקוסטי הכולל גרסות כיסוי ללהיטים שלהם בשילוב שירים חדשים.
האלבום הגיע למעמד של אלבום זהב.
לרגל 20 שנה לצאת האלבום, האוזן השלישית בשיתוף עם לייבל התקליטים שלהם, זהב שחור, הוציאו את האלבום על גבי תקליט.
ג'נאם ג'נאם
ג'נאם ג'נאם הוא סרט ישראלי בבימויו של חיים בוזגלו, שיצא בשנת 2005.
עלילה
הסרט מתרחש בישראל של שנת 2005. גבר נשוי, בסוף שנות השלושים שלו, מורה במקצועו, מגיע למבוי סתום בחייו הזוגיים והאישיים. הוא מחליט לעזוב הכול ולקחת פסק זמן. הוא מתכוון לנסוע לחופשה קצרה בחו"ל אך ברגע האחרון עולה על הסעה של עובדים זרים משדה התעופה היישר אל ביתם החדש, דרום תל אביב.
הוא חי איתם מתוך התבוננות, כמעט מבלי לדבר כלל. הם, מעצם היותם זרים ושונים כשלעצמם, נותנים לו מקום ולא שואלים אותו מה שהוא לא מספר. התנאים בהם הם חיים והיחס שהם מקבלים קשים, אך גם האנושיות של מעסיקיהם הישראלים מוצגת בסרט.
הגבר עובד איתם באתר הבנייה בו הם עובדים, משתתף ברגעים הקשים והשמחים. הוא חווה את הזרות שלהם ואת הרצון והצורך שלהם לחום, אהבה ובית. הסרט מראה גם את הצד הבדלני של העובדים הזרים, אך במקביל גם את הצד שמנגד, כשבעל כורחם הם נאלצים להיות ישראלים במידת מה ולקבל עליהם את ההוויה של ישראל.
עלילת הסרט דומה לעלילת נישואין פיקטיביים, אף הוא סרט בבימוי חיים בוזגלו, אלא שבו חובר הגיבור לחבורה של פועלי בניין ערבים.
פרסים
הסרט זכה בארבעה פרסים בפסטיבל סירקיוז בארצות הברית לשנת 2006:
ג'ון בריאון
ג'ון בריאון או ג'ון בריון (אנגלית: Jon Brion, נולד ב-11 בדצמבר 1963) הוא מלחין, פזמונאי ומפיק מוזיקלי אמריקאי.
ביוגרפיה
בריאון נולד בניו-ג'רזי. הוא נשר מהתיכון בגיל 17 והתמקד במוזיקה ואף לקח חלק בלהקה. בשנות ה-80 החל להתמקד בלחנים ונגינה בכלים רבים. מ-1993 והלאה התמקד בהפקה מוזיקלית. בריאון הפיק אלבומים לרופוס ויינרייט, פיונה אפל ועוד. הוא גם עבד וכתב עם שון לנון, קין ובשנים האחרונות התמקד בהפקה לסרטי קולנוע, בעיקר עם פול תומאס אנדרסון. בריאון זכה לשתי מועמדויות בטקס גראמי עבור הפקה מוזיקלית מקורית לסרטים שמש נצחית בראש צלול (2004) ומגנוליה (1999).
עונת 1978/1979 בבונדסליגה
עונת 1978/1979 הייתה העונה ה-16 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1978 והסתיימה ב-9 ביוני 1979.
דרמשטאדט 98 (בפעם הראשונה בתולדות המועדון), ארמיניה בילפלד ונירנברג עלו מהליגה השנייה.
המבורג זכתה בתואר האליפות עונה בפעם הראשונה בתולדות המועדון.
על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן.
כדורגלנים מצטיינים
קלאוס אלופס (פורטונה דיסלדורף) שכבש 22 שערים זכה בתואר מלך השערים של הליגה.
אל-מסתעצם
אל-מסתעצם באללה (מילולית: המבקש מחסה באל, בערבית: المستعصم بالله) היה שם שלטונם של מספר ח'ליפים מבית עבאס.
סופר פרוטון סינכרוטרון
מאיץ הסופר פרוטון סינכרוטרון (SPS - Super Proton Synchrotron) הוא מאיץ חלקיקים, השני בגודלו במרכז לחקר פיזיקת חלקיקים CERN שבשווייץ. אורכו כ-6.9 ק"מ וכפי ששמו מרמז הוא מסוג סינכרוטרון. המאיץ הוא אחד משרשרת המאיצים ב-CERN ומטרתו הגדלת אנרגיית החלקיקים הנעים בו ולהביאם למהירות הקרובה למהירות האור (99.9998% במקרה זה) ולשלח אותם לשלב האחרון של שרשרת המאיצים (המאיץ הגדול LHC -Large Hadron Collider. ) שבו מתרחש שלב ההתנגשות עם המטרה.
מאיץ
המאיצים נבנו בתחילה לשם חקר הקרינה הקוסמית, לאחר שויקטור הס ואחרים גילו שהמקור לחלק מהקרינה על פני כדור הארץ מגיעה מהיקום. התפתחות ענף זה הובילה פיזיקאים לחקור את הקרינה הקוסמית לשם הבנת תכונות החומר הקיים. כתוצאה מהתפתחות זו התגלו יותר ויותר חלקיקים חדשים, אולם כיוון שהפיזיקאים שאפו להחזיק ביכולת לבקר על הניסויים הנערכים ולא להיות תלויים בכיוון ובעוצמה של החלקיקים אותם הם מודדים, הוצע הרעיון לבנות מאיצי חלקיקים שיהוו תחליף לקרניים קוסמיות.
בעזרת מאיצים אלו ניתן לשלוט בחלקיקים ובאנרגיה שלהם בזמן ובמקום הרצוי. בעקבות זאת נבנו מאיצים אשר מאיצים את החלקיקים למהירויות גבוהות (והייחוד של ה-LHC הוא האצה למהירות הגבוהה ביותר- קרוב למהירות האור). ההאצה נועדה ליצור התנגשויות בין חלקיקים שונים, בין אם התנגשויות fixed-target - בה המטרה בה פוגעים החלקיקים קבועה או- התנגשות הנובעת מהתנגשות החלקיקים אחד בשני. בכל התנגשות של חלקיקים נוצרת אנרגיה, ומאנרגיה זו נוצרים חלקיקים חדשים. בעזרת גלאיים ניתן לגלות את מאפייניהם של החלקיקים החדשים כגון: מסה, מטען חשמלי, ספין וכו' ובאמצעות נתונים אלו ניתן לקבל הבנה רחבה יותר על העולם, המבנה וההיסטוריה של היקום וחוקי הפיזיקה.
מטרות וצורת פעולה
מטרת מאיץ זה הוא להכין את החלקיקים לשלב האחרון שבמסלול המאיצים (ההתנגשות), שלב פעולה זו נעשית באמצעות הנעת החלקיקים בתנועה מעגלית, בה משתנה מהירותם בהשפעת שדה חשמלי. השדה החשמלי תורם להגדלת האנרגיה הקינטית של החלקיקים. בנוסף, מופעל שדה המגנטי האחראי לעיקום המסלול של החלקיקים על מנת שלא יצאו ממסלולם (לא יצאו מה"צינור" שבתוכו נעה אלומת החלקיקים המואצת). לאחר הגעה לאנרגיה הקינטית הנדרשת (450 Gev) מופעל שדה מגנטי נוסף המכוון את החלקיקים מחוץ לטבעת לעבר "מטרה" כלשהי (כיום אל עבר מאיץ ההדרונים הגדול LHC אך בעבר גם אל מטרות נייחות).
מאיץ הסופר פרוטון סינכרוטון החל לעבוד בשנת 1976 ובתוכו גילו בשנת 1983 את בוזוני W ו-Z.
אורכו של המאיץ הוא 6.9 קילומטרים והוא מקבל חלקיקים מה-PS, לאחר מכן, המאיץ שולח את החלקיקים לשלב האחרון במאיץ, ה-LHC. התהליך מתחיל במאיץ הליניארי LINAC2, שם הם מואצים רק על ידי שדה חשמלי. לאחר מכן, הם עוברים מסלול שממשיך ב(Pb (proton booster, הלוא הוא סוג של סינכרוטרון. הם ממשיכים לPS Proton Synchrotron) ולאחר מכן עוברים לשלב האחרון: הLHC ששם מתרחש ההתנגשות המבוקשת. הזמן שלוקח לחלקיקים אלו לעבור מכניסתם למאיץ ועד להתנגשות עומד על 14 דק'.
למרות שהוא אינו המאיץ המרכזי כיום, הוא היווה תפקיד משמעותי בפיתוח של הLHC. יתר על כן, הוא התגלה כמכונה רב שימושית בעיקר בגלל איכות העיצוב והבנייה שלו: במשך 40 שנה, סיפק קורות חלקיקים (פרוטונים, ויונים כבדים וחלקיקי נייטרינו) לניסויי יעד קבוע. בנוסף, הוא החדיר חלקיקים אל מאיץ ה- ׁׁLarge Electron-Positron Collide או בקיצורו LEPׁ (מאיץ ההתנגשויות הגדול של אלקטרונים בפוזיטרונים) שם מואצים אלקטרונים ופוזיטרונים באנרגיה של 22 GeV.
כיום המאיץ הנ"ל משמש להגדלת האנרגיה של החלקיקים מ26 GeV ל-450 GeV. והוא השלב שבא לפני ה-LHC שם מהירותם של החלקיקים נושקת למהירות האור ושם מתרחשות ההתנגשויות בין החלקיקים.
היסטוריה
מאיץ הסופר פרוטון סינכרוטון פותח על ידי הצוות שהובל על ידי ג'ון אדמס, מהנדס ראשי של מה שנקרא אז ("מעבדה 2 או cern 2)".
המאיץ נועד על מנת להגדיל את איכות הניסויים שבוצעו בCERN באותה התקופה, ולכן הוחלט לבנות מאיץ גדול יותר שממנו יואצו חלקיקים אל עבר מטרה קבועה וייצרו התנגשויות. מאוחר יותר במאיץ בוצעו ניסויים בפרוטונים ואנטי פרוטונים ובהם בוצעו התנגשויות בין שתי קבוצות החלקיקים האלו.
מאיץ זה היה המאיץ הראשון שחצה גבול בין לאומי והוא חוצה את הגבול בין צרפת לשווייץ. בנייתו של המאיץ החלה בתחילת שנות ה-70 והיה בכלל אמור להיבנות באתר בצרפת, (cern II). אך המפתחים הגיעו למבוי סתום כאשר תשתית הבנייה של המעבדה הובילה בעיות תקציביות. המהנדס הראשי החליט לפתור את הבעיה בכך שהציע שהמאיץ יבנה מתחת לאדמה, דבר שפתר בעיה זו ובניית המאיץ קיבלה אישור. בתחילת דרכו המאיץ הגיע לאנרגיה הפעלה של 300 GeV ולאחר מכן הצליח להגיע אך ל-400 GeV.
תרומות למדע
המאיץ עד כה האיץ מגוון רחב של חלקיקים: הדרונים (חלקיקים תת-אטומים המורכבים מקווארקים, ומקביליהם ההפוכים- אנטי-חלקיקים. הקווארקים מוחזקים יחדיו על ידי גלואונים הנושאים את הכוח הגרעיני החזק), פרוטונים, אנטיפרוטונים, אלקטרונים ופוזיטרונים. בתחילתו בשנת 1976 עד 1981 החלקיקים הואצו בו אל עבר מטרות נייחות אך משנת 1981 עד שנת 1984, התבצעו התנגשויות בין פרוטונים לאנטיפרוטונים ולשם כך נקרא "SppS". בזמן זה התבצעו בו מספר ניסויים אשר הובילו לגילוי בוזוני ה-Z וה-W.
גילויים אלו הובילו את קרלו רבינה ואת סימון ון דר מיר לפרס נובל בשנת 1984. מאוחר יותר מאיץ זה שימש כבוחן תאוריות שונות בפיזיקה של מאיצים. ב-1999 הוא שימש כמצפה עבור תופעת ענן האלקטרונים. ב-2004 בוצעו בו ניסויים שמטרתם הייתה לבטל את ההשפעות מכריעות של התנגשויות בין הקורות (כמו אלו המתרחשות כיום ב-LHC).
פאצין
פאצין (בהונגרית: Pácin) הוא כפר במחוז בורשוד-אבאוי-זמפלן שבצפון מזרח הונגריה.
אמנות המערות בתקופת האבן המוקדמת בצפון ספרד
מערת אלטאמירה ואמנות המערות בתקופת האבן המוקדמת בצפון ספרד (בספרדית: Cueva de Altamira y arte rupestre paleolítico del Norte de España) הוא אתר מורשת עולמית של ארגון אונסק"ו הכולל מקבץ של 18 מערות בצפון ספרד, המייצגות יחד את השיא של אמנות המערות מהתקופה הפלאוליתית העליונה באירופה לפני 35,000 - 11,000 שנה.
פאצין
בפאצין התגוררו מעט יהודים ובמקום קיים בית קברות יהודי.
אמנות המערות בתקופת האבן המוקדמת בצפון ספרד
המערה הבולטת מבין המערות הללו הוא מערת אלטאמירה, השוכנת בתוך העיירה סנטיאנה דל מאר בקנטבריה. מערה זו מכילה אחד ממחזורי הציור החשובים ביותר של הפרהיסטוריה, שמקורם בשלהי התרבות הסולוטרנית (שיטה לסיתות כלי אבן שהייתה נפוצה לפני כ-18,500 שנים) ותחילת התרבות המגדלנית (לפני כ-16,500 ל-14,000 שנים) בתקופה הפלאוליתית העליונה. הסגנון האמנותי של מערה זו מייצג את האסכולה הפרנקו-קנטבריאינית, המאופיינת בריאליזם של ייצוג הדמויות. מערת אלאטמירה הוכרזה כאתר מורשת עולמית בשנת 1985. בשנת 2008 הורחב אתר המורשת העולמית וכלל 17 מערות נוספות הנמצאות בשלוש קהילות אוטונומיות בצפון ספרד: אסטוריאס, קנטבריה, וחבל הבסקים.
המחלק הפלילי המוסקבאי
המחלק הפלילי המוסקבאי (ברוסית: Московский уголовный розыск, МУР) היא מחלקה מרכזית למודיעין משטרתי וחקירות פליליות במשטרת מוסקבה. היחידה הוקמה כמחלקת הבילוש הפלילית של מוסקבה (Московский уголовный сыск, МУС) במתכונתה המודרנית במאי 1881 ונחשבת לבולשת המוסקבאית וליחידת החקירות הפליליות הטובה ברוסיה. משרתים בה כ-4,000 שוטרים שמהווים כ-5% מסך השוטרים במשטרת מוסקבה כולה.
מטה המחלק ממוקם בכתובת: 127994, רוסיה, מוסקבה, רחוב פטרובקה, בניין 38 (בבניין הנהלת משרד הפנים של מוסקבה).
ראש המחלק מפברואר 2018, הוא מייג'ור גנרל המשטרה סרגיי ניקולאייביץ' קוזמין.
היסטוריה
שורשי המחלק בלשכת הבילוש של מוסקבה (ברוסית: Сыскной приказ) שהוקמה בתקופת נסיכות מוסקבה, בשנת 1619, בהמשך היא הוחלפה בגוף בשם משלחת החקירות (רוסית: Розыскная экспедиция) שהוקמה בשנת 1763. בשנת 1782 הוקמה הלשכה לעניינים פליליים (Палата уголовных дел) והיא הייתה המחלקה במוסקבה של הז'נדרמריה הרוסית אשר בשנת 1866 שינתה את שמה למחלקת הבילוש הפלילי של מוסקבה. בתקופת האימפריה הרוסית התחרתה המחלקה על הבכורה בענייני חקירות פליליות מול המחלק הפלילי הפטרבורגי, שהוקם ב-31 בדצמבר 1866.
ב-5 במאי 1881 אורגנה כמחלקת הבילוש המוסקבאית כחלק ממחלקת המשטרה של האימפריה הרוסית והמשיכה לתפקד כגוף לבילוש פוליטי עד 1917, כאשר הוקמה משטרת הפלילית המוסקבאית של המיליציה.
בתקופה הסובייטית התבססה כיחידת חקירות מרכזית במדינה ונותרה כזו גם לאחר התפרקות ברית המועצות.
גיוס
קציני המחלק נדרשים להיות לפחות שנתיים כקצינים לבושי מדים לפני שמגישים בקשה להעברה למחלקה לקבלת הכשרה נוספת כאשר הם עושים זאת. קציני הבילוש המוסקבאים מעורבים בחקירת פשעים גדולים כמו אונס, רצח, תקיפה חמורה, הונאה וכל עבירה אחרת הדורשת חקירה מורכבת והם אחראים לפעול על פי מודיעין שהתקבל ולבנות לפיו תיק. זוהי זרוע המודיעין הפלילי של משטרת מוסקבה.
פעמוניתיים
פעמוניתיים (שם מדעי: Campanulaceae) היא משפחה של צמחים בעלי פרחים מסדרת האסטראים, המכילה כ-70 סוגים של צמחים, רובם עשבוניים רב-שנתיים. בסוגים אלו נמנים כ-2000 מינים שונים, ההופכים את הפעמוניתיים למשפחה השנייה בגודלה בסדרתה, אחרי המורכבים.
הפנתר השחור: ואקאנדה לנצח
הפנתר השחור: ואקאנדה לנצח (באנגלית: Black Panther: Wakanda Forever) הוא סרט גיבורי-על אמריקאי, המבוסס על דמותו של הפנתר השחור מבית מארוול קומיקס. הסרט הופק על ידי אולפני מארוול ומופץ על ידי סרטי אולפני וולט דיסני, והוא המשך לסרט "הפנתר השחור" והסרט ה-30 ביקום הקולנועי של מארוול. הסרט נכתב ומבוים על ידי היוצר ראיין קוגלר, ומככבים בו לטישה רייט, לופיטה ניונגו, דנאי גורירה, מרטין פרימן, וינסטון דיוק ואנג'לה באסט ששבים לגלם את דמויותיהם מסרטים קודמים ביקום הקולנועי.
פעמוניתיים
מאפיינים
לפעמוניתיים מוהל שקוף או שרף חלבי. רוב בני המשפחה עשבוניים, אך ישנם מינים מעטים מעוצים. עליהם כמעט תמיד מסורגים, במקרים נדירים ביותר נגדיים. לפרחים צורה צינורית או פעמונית אופיינית, עם שפה המחולקת לאונות. מאפיין ניכר במשפחה הוא עלי הגביע המחודדים. הפירות הם ענבות, למעט מקרים בודדים של הלקטים יבשים. יוצאי דופן הם בני תת-המשפחה של הלובליה, שהייתה בעבר משפחה בפני עצמה וכעת כונסה עם הפעמוניתיים בעקבות מחקרים גנטיים.
הפנתר השחור: ואקאנדה לנצח
הסרט יצא לאקרנים בארצות הברית ב-11 בנובמבר 2022. הוא האחרון בשלב הרביעי ביקום הקולנועי של מארוול.
עלילה
טצ'אלה, מלך ואקאנדה, נפטר ממחלה אותה ניסתה אחותו, שורי, לרפא באמצעות שיחזור סינתטי של העשב דמוי-הלב שהושמד על ידי קילמונגר, ללא הצלחה.
פעמוניתיים
תפוצה
הפעמוניתיים צומחים בר בכל היבשות פרט לאנטארקטיקה, מרוכזים בעיקר בחצי כדור הארץ הצפוני, אך גם נפוצים בדרום אפריקה.
הפנתר השחור: ואקאנדה לנצח
עלילה
שנה לאחר מכן, ואקאנדה נמצאת תחת לחץ ממדינות העולם לחלוק את הוויברניום שלה, וחלק מהמדינות אף מנסות לגנוב אותו בכוח. המרדף אחר הוויברניום מוביל את ה-CIA להשתמש במכונה חדשה לזיהוי ויברניום, באמצעותו נמצא מרבץ תת-ימי של ויברניום. צוות החיפוש שנשלח על ידי ה-CIA מותקף ונהרג על ידי נאמור ואנשיו, אך בסוכנות מאמינים כי מאחורי המתקפה עומדת ואקאנדה. מנגד, נאמור, שיוצר קשר עם רמונדה ושורי, מאשים את ואקאנדה בתחילת המירוץ החדש אחר הוויברניום, ודורש מהן למצוא ולתת לו את האחראי לפיתוח מכונת זיהוי הוויברניום, אחרת יתקוף את ואקאנדה.
פעמוניתיים
בארץ ישראל
בארץ ישראל צומחים בר 21 מינים של פעמוניתיים, המחולקים לארבעה סוגים: 15 מיני פעמונית, 4 מיני סגולית, מין אחד של מישויה (מישויה פעמונית) ומין יחיד של פודנתון (פודנתון אזמלני).
הפנתר השחור: ואקאנדה לנצח
עלילה
באמצעות שריד מהצמח שהעניק לאנשיו של נאמור את יכולותיהם התת-מימיות, מצליחה שורי לשחזר באופן סינתטי את העשב דמוי-הלב; אותו היא בולעת על מנת להפוך לפנתרה השחורה, ומתקבלת על ידי השבטים האחרים. למרות עצתו של מ'באקו לכונן שלום, שורי נחושה לנקום ומצווה על התקפת-נגד מיידית על נאמור ואנשיו. חיילי ואקאנדה מפתים את נאמור ואת לוחמיו אל פני השטח, שם מפרידה שורי את נאמור משאר בני עמו, מתוך כוונה לייבשו ולהחלישו. במהלך הקרב, השניים מתרסקים אל חוף מדברי וידה של שורי על העליונה, אך ברגע האחרון, מחליטה שורי לחוס על חייו ולהציע לו ברית שלום על מנת להציל את עמו. נאמור מקבל את תנאיה, והקרב מסתיים. דודינתו של נאמור, נאמורה, מוטרדת מכניעתו של נאמור לשורי, אבל זה האחרון מבטיח לה לנצל את האמפתיה של שורי לאנשי טאלוקאן לטובתם.
בסצנה באמצע הכתוביות, מבקרת שורי בהאיטי, שם מגלה כי לנאקיה ולט'צאלה יש בן משותף, טוסיין, אותו גידלה נאקיה בסתר.
פעמוניתיים
בארץ ישראל
המין ענבל גדול-פרחים מגודל כצמח נוי בהיקף קטן.
הפנתר השחור: ואקאנדה לנצח
צוות השחקנים והדמויות
מייקל בי. ג'ורדן שב לגלם את דמותו של נג'דקה/קילמונגר בהופעת קמע. הקומיקאי טרוור נואה שב לדבב את גריוט, בינה מלאכותית שפותחה בידי שורי. אייזק דה בנקולה, קוני צ'יום, דורותי סטיל ודני ספאני שבים לגלם את זקני שבטי הנהרות, המכרות, הסוחרים והגבול, בהתאמה; מייבל קאדנה מגלמת את בת דודתו של נאמור, נאמורה, ואילו אלכס ליבינלי מגלם את דמותו של הלוחם הטלוקאי, אטומה. לייק בל מופיעה בתפקיד ד"ר גראהם, מדענית מטעם ה-CIA המפקחת על חיפוש הויברניום, בעוד ריצ'רד שיף מגלם את תפקיד מזכיר המדינה. בסופו של הסרט נוספו צילומי ארכיון של צ'דוויק בוזמן בתפקיד טצ'אלה מהסרטים הקודמים של היקום הקולנועי. בנוסף, גם הפתיח של מארוול המופיע בתחילת הסרט שונה בצורה מהותית מהפתיח בכל הסרטים האחרים של מארוול, וכולל קטעי ארכיון של בוזמן כפנתר השחור לבדו ללא אף גיבור אחר מהיקום הקולנועי.
פיתוח
בנובמבר 2018, אושר שלטישה רייט תשוב לגלם את דמותה של שורי, אחותו של טצ'אלה, בסרט ההמשך. כשאנג'לה באסט, שגילמה את דמותה של רמונדה ב"הפנתר השחור", נשאלה אם צוות השחקנים הראשי ישוב להפקת סרט ההמשך, בעלה, קורטני בי. ואנס אמר שכן. לדבריו, זה כלל גם את מייקל בי. ג'ורדן כאריק קילמונגר, שנהרג בסרט הראשון, ובאסט הסכימה. עם דבריו ביוני 2019, פייגי הכחיש את הצהרתו של ואנס כ"שמועה גרידא", באומרו כי לא היו תוכניות ליהוק לסרט מכיוון שקוגלר רק התחיל להתוות את עלילתו וטרם שיתף את תוכניותיו עם פייגי או המפיק-שותף נייט מור. חודש לאחר מכן, ג'ון קאני הביע עניין לשוב לגלם את טצ'אקה, אביו של טצ'אלה, ודנאי גורירה הצהירה כי קוגלר אישר שהיא תשוב לגלם את דמותה של אוקויה בסרט ההמשך. במהלך כנס הקומיק-קון שהתקיים בסן דייגו בשנת 2019, פייגי אישר רשמית את הפקת סרט ההמשך, ובאוגוסט 2019, מרטין פרימן אישר שהוא ישוב לגלם את דמותו של אוורט ק. רוס. בכנס ה-D23, הוכרז רשמית שהסרט יעלה לאקרנים ב-6 במאי 2022. פייגי הצהיר כי קוגלר השלים את התסריט לסרט, שכלל נבל ושם חדשים לסרט. בסוף שנת 2019, מעצבת התלבושות רות אי. קרטר אישרה שהיא תשוב לעצב את התלבושות לסרט ההמשך לאחר עבודתה על הסרט הראשון, וציינה כי היא עתידה להתחיל את עבודתה במהלך הסתיו.
ב-28 באוגוסט 2020, נפטר בוזמן מסרטן המעי הגס. במהלך מחווה לפועלו של בוזמן, קוגלר הצהיר כי הוא לא היה מודע למחלתו של בוזמן, והשקיע את השנה האחרונה בכתיבת דיאלוגים עבורו דמותו בסרט ההמשך. פייגי ועובדים בכירים נוספים באולפני מארוול גם לא היו מודעים למחלתו של בוזמן. בוזמן, שהפך לרזה יותר כתוצאה ממחלתו בשבועות שקדמו למותו, היה מוכן להתחיל לעלות במשקל עוד בספטמבר 2020 לקראת צילומי סרט ההמשך במרץ 2021. על פי "הוליווד ריפורטר", "צופים רבים הרגישו כי אולפני וולט דיסני היו יכולים ללהק את התפקיד מחדש, אם כי זה היה עלול לעורר את כעס המעריצים ולעורר השוואה בלתי נמנעת בין שני השחקנים. הצעה נוספת הייתה להעביר לשורי את זהותו של הפנתר השחור, דבר שקרה כבר בחוברות הקומיקס. עד מותו של בוזמן, קוגלר היה באמצע כתיבת התסריט וכבר הגיש טיוטה ראשונית. באמצע נובמבר, המפיקה בפועל, ויקטוריה אלונזו, בהודיעה כי סרט ההמשך לא צפוי לכלול כפיל דיגיטלי של בוזמן או לכלול טכנולוגיית Computer-generated Imagery על מנת לדמות את השתתפותו של השחקן המנוח, באומרה, "לא. יש רק צ'דוויק אחד, והוא כבר לא איתנו. לצערנו, מלכנו מת בחיים האמיתיים, לא רק [בסיפור ה]בדיוני, ואנחנו לוקחים קצת זמן [על מנת] להבין איך אנחנו ממשיכים את הסיפור ואיך לכבד את מה שקרה לנו באופן בלתי צפוי, כואב ונורא כל כך". בהמשך החודש, אושר כי לופיטה ניונגו, וינסטון דיוק ובאסט ישובו לגלם את דמויותיהם מהסרט הקודם, ודווח על ניהול משא ומתן עם טנוך הוארטה על גילום דמות האנטגוניסט של הסרט. באותה תקופה, דווח כי הצילומים עתידים להתחיל במהלך יוני או ביולי 2021 באטלנטה, ג'ורג'יה.
בדצמבר 2020, פייגי אישר כי דמותו של טצ'אלה לא תלוהק מחדש, אך כדרך "לכבד את המורשת ש[בוזמן] עזר לנו לבנות", הוא הביע את תקוותו שסרט ההמשך יוכל "להמשיך ולחקור את העולם ואת כל הדמויות העשירות והמגוונות שהוצגו בסרט הראשון". בנוסף, דווח כי תאריך עלייתו של הסרט נדחה ל-8 ביולי 2022. בסוף דצמבר, דווח על שובה של מעצבת האיפור האישית של בוזמן, סיאן ריצ'רדס, לעבודה על סרט ההמשך, בעוד מעצב התלבושות שלו, קרייג אנתוני, הצהיר על אי-השתתפותו בסרט ההמשך בעקבות מותו של בוזמן. מעצבת השיער דיידרה דיקסון אף היא לא הייתה בטוחה אם היא תשוב לעבודה על סרט ההמשך בעקבות מותו של בוזמן, כמו גם בעקבות מות אחותה. בינואר 2021, פייגי שב ואישר כי לא ייעשה שימוש באפקטים חזותיים על מנת לדמות את הופעתו של בוזמן בסרט, ואמר כי "המוקד העיקרי" של הסרט היה תמיד על כך שוואקאנדה הוא "מקום שניתן לחקור אותו לעומק עם דמויות ותתי-תרבויות שונות". באותו חודש, אמר ג'ורדן כי הוא מוכן לשוב לגילום דמותו של קילמונגר, אם יבקשו את שובו, בשל אהבתו לדמות ולעבודה עם קוגלר.
קדם הפקה
במרץ 2021, אמרה ניונגו כי סרט ההמשך יהיה שונה מהסרט הראשון והביעה את התרגשותה מתוכניותיו של קוגלר. ניונגו חזרה והדגישה כי כל המעורבים בסרט היו מסורים להמשיך את מורשתו של בוזמן. כמו כן, באותו החודש אמר קוגלר כי הוא עדיין כותב את התסריט, וכי החלק הקשה ביותר בקריירה שלו היה בהמשך העבודה על הסרט תוך איזון עלילת הסרט עם מותו של בוזמן, מכיוון שבוזמן החזיק את משקל הסרט הראשון על כתפיו יחד עם אנשי צוות ההפקה והשחקנים, אך שיהיה לו קשה אף יותר להפסיק את העבודה על הסרט. פרימן גם חשף שהוא עתיד להיפגש בקרוב עם קוגלר ולדון איתו על הפקת הסרט. באפריל, קוגלר העיר שצילומי הסרט עדיין יתקיימו בג'ורג'יה אף על פי שהמדינה העבירה את חוק יושרת הבחירות משנת 2021 השנוי במחלוקת. אף שקוגלר לא תמך בהצעת החוק, הוא הרגיש כי החרמת הפקות סרטים במדינה תשפיע לרעה על האנשים שאחרת היו מועסקים על ידה. במקום זאת, קוגלר תכנן להעלות את המודעות לביטול הצעת החוק. מאוחר יותר, אמרה ניונגו כי קוגלר "עיצב" מחדש את הרעיונות המקוריים שהיו לו עבור עלילת הסרט במטרה לכבד את בוזמן ואת מותו, מה שלדעתה היה "נכון מבחינה רוחנית ורגשית" לעשות. במאי 2021, אולפני מארוול חשפו את שמו הרשמי של הסרט: "הפנתר השחור: ואקאנדה לנצח". העיתונאי איתן אנדרטון מהאתר "Film/" ציין ששימוש בזעקת הקרב של אנשי ואקאנדה ("ואקאנדה לנצח") כחלק משם הסרט היא מחווה ראויה עבור בוזמן.
צילומים
צילומי הסרט החלו בסביבות יוני או יולי 2021 באטלנטה, ג'ורג'יה, ונמשכו כחצי שנה. הצילומים התקיימו גם באוסטרליה. לפני היוודע דבר מותו של בוזמן, הצילומים התעתדו להתקיים ב-1 במרץ 2021.
הפצה
הסרט יצא לאקרנים ב-11 בנובמבר 2022. ולהיות חלק מהשלב הרביעי של היקום הקולנועי של מארוול. במקור, הסרט התעתד לעלות לאקרנים ב-6 במאי 2022. ובהמשך ב-8 ביולי 2022. הסרט הגיע לשירות הסטרימינג דיסני+ ב-1 בפברואר 2023.
חסידות סאווראן
חסידות סאווראן (סאוורן, סוורן) היא חסידות שמקורה בעיירה סאווראן ופעלה באזור ווהלין ופודוליה שבמרחב האוקראיני ובבסרביה ומולדובה שבמרחב הרומני. מייסד החסידות היה רבי משה צבי מסאווראן. במקביל, אחיו רבי אריה לייב מבנדרי גם הקים חצר ושושלת חסידית.
רבי משה צבי מסאווראן
רבי משה צבי גוטרמן נולד בשנת תקל"ה (1775) לרבי שמעון שלמה (? – כ"א באייר תק"נ או תקפ"ב), המגיד מסאווראן. רבי משה צבי היה תלמידם של רבי ברוך ממז'יבוז', רבי לוי יצחק מברדיצ'ב ושל הסבא משפולי. כמו כן נסע לרב מאפטא. היה חתנו של רבי דוד מסטפין. לאחר פטירת הרב מאפטא נחשב ל"זקן האדמו"רים", וחסידיו נמנו באלפים. עמד בראשות כולל ווהלין שבטבריה, והתפרסם בין השאר בשל התנגדותו החריפה לחסידות ברסלב. כיהן כרב בברדיצ'ב וממנה עבר לסוורן שבפודוליה. בסוף ימיו עבר לטיטשלניק. נפטר בכ"ה בטבת תקצ"ח.
דברי תורתו הודפסו בספר "ליקוטי שושנים" על ידי תלמידו רבי עזריאל דב אב בית דין קארסאן. חתנו היה רבי ישראל (חותנם של רבי משולם זוסיא השיל מזינקוב, רבי יוסף אלתר מקוסוב ורבי יהודה אריה מבאהפלי צאצא של רבי מנחם נחום מצ'רנוביל).
המשך השושלת
בנו היה רבי שמעון שלמה גוטרמן מסאווראן. היה חתנו של רבי אברהם מסקווירא בן רבי אהרן מטיטיוב. כיהן בטיטשלניק. נפטר בח' בתמוז תר"ח בליבוצק.
בני רבי שמעון שלמה היו:
בנו של רבי משה מטיטשלניק היה רבי שמעון שלמה חתן דודו רבי מרדכי מאליק ובזיווג שני חתן האדמו"ר מקוידנוב. נפטר בי"א בסיוון תר"פ.
את מקומו מילאו בניו רבי מרדכי (חתן רבי נחמיה מקוידנוב-ברנוביץ') ורבי ברוך. בנו השלישי רבי ישראל עבר לברשד. רבי מרדכי עבר לאחר מכן לריבניץ. במלחמת העולם השנייה עבר לקזחסטן והתיישב באלמה-אטה שם נפטר בו' בסיוון תש"ו. רבי ברוך נשאר בטיטשלניק שם פעל רבות לצורכי היהודים ולצרכים רוחניים. נפטר בכ"ט בכסלו תשי"א.
שושלת סטנביץ
בנו של רבי ברוך בן רבי שמעון שלמה היה רבי משה צבי הגר אב בית דין סטנביץ. גדל אצל סבו מזבלטוב. היה חתנו של רבי יוסף מטיברוב, בן רבי ישראל מליטשניץ (נכד רבי ליבר הגדול מברדיצ'ב ורבי יוסף מיאמפולה). היה חסידו של רבי מנחם מנדל הגר, הצמח צדיק מויזנ'יץ. על פי הוראת רבו כיהן באדמו"רות. נפטר בכ"ט בטבת תרנ"ו.
את מקומו מילא בנו רבי יצחק מאיר. נפטר בכ"ז בניסן תרפ"ו. חתנו היה רבי העניך מסאסוב. בן נוסף לרבי משה צבי היה רבי יעקב מפשקאן-יאשי. בן נוסף היה רבי יחיאל ברוך התגורר וכיהן בארצות הברית.
החסידות לאחר השואה
בני רבי יהודה זונדל: נצר נוסף מגזע רבי שמעון שלמה מסאווראן-טיטשלניק, רבי מנחם מנדל שטיין (בנו של רבי מרדכי שטיין מפאלטישאן), מכהן כרב בית מדרש סאווראן בוויליאמסבורג.
More Monsters and Sprites
More Monsters and Sprites (בתרגום חופשי: "עוד מפלצות ושדונים") הוא מיני אלבום, השלישי במספר של מפיק ההאוס והדאבסטפ סקרילקס. האלבום, שנחשב אלבום המשך (או אלבום רמיקסים) לקודמו, מכיל ברובו רמיקסים ללהיט מהאלבום הקודם - Scary Monsters and Nice Sprites, כמו כן גם 3 קטעים חדשים.
האלבום יצא לאור לאתר Beatport ב-7 ביוני 2011, לiTunes ב-21 ביוני 2011, ויצא כדיסק ב-17 בינואר 2012. גרסת האייטיונס כוללת גם כבונוס קליפ לסינגל מהאלבום הקודם, Rock N Roll (Will take you to the mountain).
אח"י רהב (צוללת מסדרת גל)
במלחמת לבנון השתתפה אח"י רהב, בפיקודו של רס"ן חיים כפיר-קופרט, במבצעי הנחיתה מהים, במשימות של מודיעין והכוונת כוחות.
אח"י רהב הוצאה משירות ב-1997 ונגרטה.
דניאלה רווה
דניאלה רווה (נולדה ב־1967) היא פרופסור מרצה בכירה בפקולטה להנדסת אווירונאוטיקה וחלל בטכניון.
ביוגרפיה
רווה היא בוגרת הפקולטה להנדסת אווירונאוטיקה וחלל בטכניון. היא סיימה תואר ראשון ב-1992, תואר שני ב-1995 ודוקטורט ב-1999. עבדה כפוסט-דוקטורנטית וכמהנדסת מחקר במעבדה לתכן מערכות אויר-חלל, במחלקה להנדסת אוירונאוטיקה וחלל במכון הטכנולוגי של ג'ורג'יה באטלנטה בשנים 1999–2001.
היא מרצה בכירה בפקולטה לאווירונאוטיקה וחלל בטכניון מאז אוקטובר 2001. תחום המחקר שלה: כלים נומריים מתקדמים לתכן כלי-טיס.
שימשה כפרופסור אורח במחלקה להנדסת מכונות וחומרים באוניברסיטת דיוק, צפון קרולינה, 2007-2009.
פרופ' רווה ממקדת את עבודתה בתחום האווירואלסטיות, האינטראקציה בין כוחות אווירודינמיים ומבנים גמישים. בניסיון ליצור תעופה ירוקה, עיצובי מטוסים חדשים הם קלים יותר וגמישים יותר, וכך חווים תופעות אווירואלסטיות שיש לשלוט בהן. לשם כך, היא ותלמידיה בנו כלי טיס בלתי מאויש (מל"ד) מודפס בתלת מימד שישמש פלטפורמה לניסויים אווירואלסטיים.
רווה הובילה פרויקט של סטודנטים בטכניון בשיתוף משרד הביטחון של פיתוח מטוס שהודפס כולו בתלת מימד. קבוצת הסטודנטים בפקולטה להנדסת אווירונאוטיקה וחלל בטכניון פיתחה מטוס "אווירו-אלסטי" בעל כנפיים גמישות וארוכות, שזכה בתחרות בכנס הישראלי למדעי התעופה והחלל.
ה-A3TB שלהם, Active Aeroelastic Aircraft Testbed, יעזור להגיע ליעד של תכנון מטוסים קלים ובעלי מוטת כנפיים גדולה, תוך הפחתת כוחות הגרר כדי להפחית את צריכת האנרגיה והזיהום. טיסת המבחן שלו התקיימה במאי 2020 והראתה שהמטוס יכול לטוס ישר ואופקית בגובה פני הים כאשר הוא משוגר מכלי רכב נע. "הטיסה המוצלחת מסמנת את נקודת ההתחלה של תוכנית נרחבת של מחקר, בדיקות ותכנון", אמרה פרופ' רווה. "מכיוון שמדובר במטוס ניסוי שצפוי להתרסק בשלב מסוים, התכונות הללו מאפשרות לבצע שיפורים רבים ללא השקעות גדולות".
פרופ' רווה חברה בתוכנית השגרירים של הפקולטה בטכניון.
ב-2019 קיבלה את פרס ינאי למצוינות בהוראה.
חיים אישיים
לרווה יש רישיון טיס.
ילנה שמלייבה
ילנה יאקובלבנה שמלייבה (נולדה ב-17 בספטמבר 1957, מוסקבה, ברית המועצות) היא בלשנית סובייטית-רוסית, מומחית בתרבות הדיבור, האיות, נורמת שיחה, מנחת רדיו. מרצה לפילולוגיה וסמנכ"לית מחקר במכון השפה הרוסית. מהווה אחת מחמשת בכירי הרשימה הפדרלית של מפלגת השלטון ברוסיה, רוסיה המאוחדת.
ביוגרפיה
היא נולדה ב־17 בספטמבר 1957 במוסקבה. בשנת 1979 סיימה את לימודיה במחלקה לבלשנות מבנית ויישומית בפקולטה הפילולוגית של אוניברסיטת מוסקבה ואז היא נכנסה ללימודים בבית הספר לתארים מתקדמים של מכון השפה הרוסית של האקדמיה למדעים של ברית המועצות, בשנת 1984 היא הגנה על התזה שלה בנושא "שמות אישים בשפה הרוסית המודרנית: יצירת מילים וניתוח סמנטי".
לימדה רוסית באוניברסיטאות בארצות הברית ובפינלנד, בבית הספר הבינלאומי הבריטי במוסקבה, בשנים 2005—2013. לימדה קורסים בלימודי רוסית לסטודנטים לתארים מתקדמים של בית הספר לקיץ רוסי במכללת מידלבורי בארצות הברית, במכון לבלשנות של האוניברסיטה הרוסית למדעי הרוח ובאוניברסיטת מוסקבה לחינוך.
מאז 1997 משתתפת בארגון ובקיום הכנס הבינלאומי המדעי והמעשי של תלמידי בית הספר "בלשנות לכולם", חברת מושבעים בוועידה ההומניטארית הפתוחה של עבודות מחקר בבית הספר "וישגורוד". היא חיברה יותר מ-100 עבודות מדעיות, וחברה בצוות מחברי שורת ספרי הלימוד בשפה הרוסית לתלמידי כיתות ה'-ט' בבתי הספר התיכוניים, המומלצים על ידי משרד החינוך של רוסיה.
מאז 2019 שימשה כסגנית העורך הראשי של כתב העת "נאום רוסי" היוצא בחסות האקדמיה הרוסית למדעים, חברת הוועדה המארגנת של הכנס המדעי הבינלאומי "תרבות הדיבור הרוסי". בשנים 2002–2007 אירחה את התוכנית "דקדוק" בתחנת הרדיו "מאיאק".
ספרטק מוסקבה (בייסבול)
ספרטק מוסקבה (ברוסית: Бейсбольный клуб Спартак Москва) היא קבוצת בייסבול רוסית ממוסקבה, המתמודדת בליגה החובבנית, בעבר התמודדה הקבוצה באליפות רוסיה בבייסבול וסיימה כסגנית אלופה בעונת 1993.
היסטוריה
ספרטק הוקמה ב-3 בפברואר 1989 והשתתפה באליפות הסובייטית ולאחר מכן באליפות רוסיה בבייסבול. בעונת 1992 הקבוצה נתקלה בקשיים כלכליים ושיתוף הפעולה שלה עם אגודת ספרטק סייעה לייצוב מצבה הכלכלי.
היא סיימה כסגנית אלופה בעונת 1993 ובמקום השלישי בעונת 1995 ובעונת 1996. ברם, בהמשך ירדה ליגה והיא מתמודדת בליגה החובבנית.
שצ'וצ'ין (פולין קטן)
שצ'וצין (בפולנית: Szczucin; ביידיש: סטיטשין) היא עיירה במחוז דומברובה טרנובסקה שבפרובינציית פולין קטן בפולין, בסמוך לנהר ויסלה, בה התקיימה עד השואה קהילה יהודית.
תולדות היישוב
בחלוקת פולין הראשונה, בשנת 1772, נכללה העיירה בתחום גליציה האוסטרית. בתחילת מלחמת העולם הראשונה נהרסה העיירה כתוצאה ממתקפת הגייסות הרוסיים.
יהודי שצ'וצין
לאחר כיבוש העיירה בידי הגרמנים בתחילת ספטמבר 1939, רצחו אלו קרוב ל-40 פליטים יהודים שהגיעו אליה, תוך שריפת גופותיהם. בהמשך, הוטלו על יהודי העיירה גזירות שונות, ובהן חובת ענידת סרט זרוע, הגבלות תנועה וחובת ביצוע עבודות כפייה.
במרץ 1942 החלו הגרמנים לבצע מעשי רצח ביהודי העיירה, ובמאי 1942 עוד נמנו בה 776 יהודים. בהמשך נערכו בעיירה מספר אקציות, בהן נרצחו הקשישים והחולים היהודים, ויתר היהודים שולחו למחנות עבודה ולדומברובה טרנובסקה. יהודים בודדים בלבד מקהילת שצ'וצין שרדו את השואה.
אודומנטים
האודומנטים (ביוונית עתיקה: Ὀδόμαντες) היו שבט תראקי קדום. יש הרואים בו כפאיוני, ואילו אחרים טוענים כי השבט היה בוודאות תראקי. האודומנטים נזכרים על ידי הרודוטוס, תוקידידס, סטפנוס מביזנטיון ופליניוס הזקן.
המחוז בו ישבו נקרא על שמם, אודומנטיקה (Ὀδομαντική). השבט התיישב על כל ההר הגדול אורבלוס, המשתרע לאורך צפון-מזרח המישור הסטרמוני התחתון, בערך ממלניק (בולגריה) וסידירוקסטרו (יוון) ועד זיכנה (Zikhne), שם גבלו בפנגאיון, שבמכרות הזהב והכסף שבו הם עבדו יחד עם הפיירים  והסאטרים. בטוחים במיקומם הבלתי נגיש, הם קראו תגר על מגבאזוס. החלק הצפון מערבי של הטריטוריה שלהם נפרש לימינו של סיטאלקס כשחצה את הר קרקיני ; ומצבם הכללי הולם את תיאורו של תוקידידס, שלפיו הם ישבו מעבר לסטרימון בצפון, כלומר מצפון לסטרימון התחתון. קליאון הזמין את פולס, ראש השבט שלהם, להצטרף אליו עם שכירי חרב תראקים רבים ככל שניתן היה להטיל.
בתקופה הרומית, רוב אדמתם הייתה שייכת לשטח ("כורה") של העיר העתיקה סירה (כיום סרס).
בסכוליה לקומדיה "האכארנים" מאת אריסטופאנס, מעיר מחבר הפרשנות על האודומנטים: "יש האומרים כי הם יהודים". ייתכן ותרם לכך הזיהוי המסורתי הישן בין האל התראקי סבאזיוס עם האל היהודי.
קרסיונוסומה
קרסיונוסומה (שם מדעי: Carcinosoma; משמעות השם: "גוף של סרטן") הוא סוג נכחד של עקרב ימי אשר התקיים במשך תקופות הסילור באמריקה הצפונית ובבריטניה. בעבר כונה בשם: Eurysoma ובמשך זמן מסוים כונה בשמות נוספים או הועבר לסוגים אחרים כמו הפטריגוטוס.
סוג זה ידוע ממאובנים שהתגלו לחופי סקוטלנד והוא תואר ב-1890 בידי החוקר הבריטי-אמריקאי אדוארד וולר קלייפול. הסוג מכיל כיום 7 מינים, מרביתם התגלו בארצות הברית.
The Outer Worlds
The Outer Worlds (בתרגום חופשי לעברית: העולמות החוצניים) הוא משחק וידאו מסוגת התפקידים, פעולה וירי בגוף ראשון, שפותח על ידי Obsidian Entertainment והופץ על ידי Private Division ב-25 באוקטובר 2019 למערכת ההפעלה Microsoft Windows ולקונסולות המשחקים Xbox One ופלייסטיישן 4 וב-5 ביוני 2020 לקונסולת המשחקים הניידת נינטנדו סוויץ'. המשחק הוא משחק תפקידים מוכוון-בחירות בסגנון משחקי Fallout ועלילתו סובבת סביב חקר עולמות חוצניים.
משחקיות
המשחק הוא משחק תפקידים ופעולה בגוף ראשון. בתחילת המשחק, על השחקן ליצור דמות ולהתאים אישית את מראה החיצוני, תכונותיה ויכולותיה ההתחלתיות, ולאחר השלמת מספר משימות התחלתיות, יקבל השחקן פיקוד על ספינת החלל שלו שתשמש אותו כנקודת גישה ממנה יוכל להגיע לכוכבי לכת שונים במערכת השמש "הלסיון" בה מתרחש המשחק. במהלך המשחק, השחקן יכול לגייס לעזרתו דמויות בלא שחקן כשותפים היכולים לעזור לו בהשלמת משימות שונות או במהלך קרב, כאשר לחלקם יש סיפור משלהם ומשימות משלהם. לכל שותף יש תכונות שלו ויכולות מיוחדות משלו בהן הוא יכול להשתמש במהלך קרב, וניתן לפתח לכל שותף סט מיומנויות משלו. אף על פי שניתן לגייס מספר בלתי מוגבל של שותפים, השחקן יכול לבחור רק בשני שותפים המלווים אותו במסעותיו, ויתר השותפים יישארו בתוך ספינת החלל.
מערכת הדו-שיח במשחק מפותחת, ובחירות שונות של השחקן כאשר הוא מנהל דו-שיח עם דמויות אחרות, עשויות להשפיע בצורה משמעותית על מהלך המשחק. לעיתים קרובות השחקן יוכל לנצל חלק מתכונותיו ויכולותיו על מנת להשפיע על תוצאות הדו-שיח. כך לדוגמה, שחקן בעל יכולת טכנית גבוהה יכול לייעץ עצות טכניות לדמות אחרת ובכך להשפיע על המשך השיחה, או לחלופין שחקן עם כושר שכנוע גבוה או כישורי רמאות יוכל לנצל זאת לתועלתו. דמויות שונות בעולם המשחק משתייכות לאגודות וארגונים שונים, ויצירת אינטראקציה או השלמת משימות עבור דמות השייכת לארגון מסוים עשויה להשפיע לטובה או לרעה על יחסיו של השחקן עם אגודות וארגונים אחרים בעולם המשחק. יחסי השחקן עם ארגון מסוים תלויים במאזן בין הנקודות החיוביות והשליליות שנזקפות לזכותו של השחקן בארגון; כאשר סך הנקודות השליליות עולה על סך הנקודות החיוביות, הארגון ייהפך לעוין עבור השחקן, ומנקודה זו כל ניסיון למגע בין השחקן לבין הארגון יוביל לקרב.
במהלך קרב, השחקן יכול להשתמש בסוגים שונים של כלי נשק, הן נשק קר והן נשק חם לרבות נשקי אנרגיה. השחקן יכול להתאים אישית את נשקו ושריונו בעזרת התקנת שדרוגים על הנשק (אותם ניתן לקנות, או לאסוף) ולחזק אותם תמורת מטבעות. עם זאת השחקן יכול גם לסיים את משימותיו בדרכים פציפיסטיות על ידי שימוש בהתגנבות או כישורי דו-שיח. השתתפות בקרבות, שימוש ביכולות בזמן דו-שיח והשלמת משימות מזכות את השחקן (ואת שותפיו) בנקודות ניסיון, בעזרתן השחקן יכול לעלות רמות. עליית רמה תזכה את השחקן ב10 נקודות יכולת איתן השחקן יכול לפתח את יכולותיו בתחומים שונים, וכל כמה רמות גם בנקודת בונוס (Perk point) איתה השחקן יכול לבחור בונוסים שונים לבחירתו. בזמן קרב, השחקן יכול להשתמש בנקודות האנרגיה שברשותו על מנת להיכנס למצב "Tactical Time Dilation" (או בקיצור TTD), מצב "הילוך איטי" בו השחקן יכול לגלות נקודות תורפה שונות של אויביו ולפגוע בהן ביעילות רבה יותר (בדומה למערכת VATS ממשחקי Fallout המאוחרים יותר). כאשר השחקן משתתף במספר רב של קרבות כנגד סוג מסוים של אויבים, הוא יכול לקבל "פגם" (Flaw) המחליש במקצת חלק מיכולותיו, אך מקנה לו נקודת בונוס.
רקע
המשחק מתרחש במציאות חלופית בה הנשיא האמריקני ויליאם מקינלי לא נרצח בשנת 1901 על ידי האנרכיסט ליאון צ'ולגוש. כתוצאה מכך, תיאודור רוזוולט מעולם לא נבחר לנשיאות, ומדיניות רפורמות הסחר ההוגן וחיסול המונופולים בתעשייה מעולם לא התרחשה. כתוצאה מכך, החברה האמריקנית התפתחה לכיוון של חברה היפר-תעשייתית מבוססת מעמדות, שבראשותה עומדים מגה-תאגידים, אשר החלו כמה מאות שנים מאוחר יותר בהתיישבות בחלל החיצון על ידי הארצת כוכבי לכת חוצניים, בעוד הם מעודדים את תושבי כדור הארץ להשתתף במאמצי ההתיישבות.
אחת מהמושבות הגדולות ביותר שהוקמו בחלל היא המושבה שהוקמה במערכת השמש "הלסיון" המונה שישה כוכבי לכת ומספר אסטרואידים נוספים. מסע למערכת השמש הזו דורש חללית מתקדמת עם "מנוע דילוג" והקפאה קריוגנית של המתיישבים למשך 10 שנים לפני שיוכלו להניח את כף רגלם על כוכב הלכת הזר. שתיים מספינות החלל האלו, Hope ו-Groundbreaker, נשלחו ליישב את מערכת השמש בשנת 2285. בעוד ש-Groundbreaker הצליחה במשימתה וחלוציה הצליחו ליישב מספר כוכבי לכת וירחים דוגמת טרה-1 (אשר מאוחר יותר יהיה ידוע בשם "מונרך") וטרה-2 ואף להקים בספינת החלל עצמה מושבה עצמאית, הספינה השנייה, Hope, נעלמה באופן מסתורי.
סיפור המשחק
סיפור המשחק מתחיל כאשר בשנת 2355, מדען מטורף בשם פיניאס וולס מגלה את עקבותיה של ספינת החלל האבודה ומצליח להשיב לחיים את אחד מנוסעיה - השחקן עצמו. וולס מגלה לשחקן כי הלסיון נמצאת במצב קשה עקב מה שהוא טוען כאי-כשירותם של תאגידי הענק (המאוגדים במסגרת הנקראת "המועצה", The Board) אשר ידם בכל אספקט בחיי המושבה. וולס מטיל על השחקן את המשימה להשיג את המשאבים הדרושים עבורו להשלמת מפעל חייו - הצלת יתר נוסעי הספינה, בהם נמנים "המוחות הטובים בעולם", אשר וולס מאמין כי יוכל להיעזר בהם על מנת לשקם את המושבה. וולס מכין עבור השחקן תא מילוט המכוון לטרה-2 ומטיל עליו לחפש את אלכס הות'ורן, הקפטן של ספינת החלל "הבלתי אמינה" ואיש הקשר שלו על הכוכב. לרוע המזל תא המילוט מתרסק על הות'ורן והורג אותו במקום, והשחקן נדרש למצוא בעצמו מקור כוח עבור "הבלתי אמינה" על מנת שיוכל להשיב אותה לפעילות. על מנת להשיג את מקור הכוח, השחקן נדרש לפתור סכסוך בין העיירה Edgewater הנמצאת בברית עם "המועצה", לבין קהילת פורשים ששמה לה למטרה למוטט את Edgewater ולסלק מהאזור את נוכחותה של "המועצה". במהלך המסע, מגלה השחקן כי וולס למעשה מבוקש על ידי "המועצה" בעוון טרור וכי גם ל"מועצה" עצמה יש רצונות משלה הנוגעים לגורל המושבה, ועל השחקן לבחור במי הוא מעוניין להסתייע על מנת לשקם את המושבה.
השחקן נדרש לאחר מכן לטוס אל "מונרך" (טרה-1 לשעבר), ירח גופריתי למדי המזכיר את "איו" ירחו של צדק ובדומה לו סובב סביב ענק גזים בשם "אולימפוס", ומתבקש להשיג מאיש הקשר של וולס על הירח מידע הנוגע לכימיקל בשם דימתיל סולפוקסיד הנחוץ עבור וולס להשלמת משימתו. כיוון ש"מונרך" ויושביו הוחרמו על ידי "המועצה" על השחקן להשיג במרמה מספינת Groundbreaker מפתח הנחוץ לו על מנת לטוס לשם בבטחה. עם נחיתתו לומד השחקן על היחסים המתוחים בין שני ארגונים גדולים הפועלים על הכוכב: תאגיד MSI, אשר סולק מ"המועצה" ומנהיגו, סנג'ר ננדי, מעוניין להסתייע בשחקן על מנת לחזור חזרה ל"מועצה" ולהילחם מבפנים בשחיתות הפושה בה; וכת האיקונוקלסטים, אגודה מהפכנית שמעוניינת להפיץ את "האמת" ולהילחם בגלוי כנגד ה"מועצה". לאחר שהשחקן השיג את המידע מאיש הקשר של וולס, חללית השייכת ל"מועצה" מתרסקת בשטח הכוכב. ה-MSI והאיקונוקלסטים דורשים מהשחקן להתגנב את הריסות הספינה ולהשיג משם כלי נשק, ועל השחקן להחליט האם לסייע ל-MSI, לאיקונוקלסטים, או להביא את שני הארגונים לשולחן המשא ומתן על מנת להשכין שלום ביניהם.
לאחר שהשחקן משיג את המידע הוא טס חזרה אל טרה-2 שם עליו לחדור אל העיר "ביזנטיום", העיר הגדולה והעשירה במושבה המשמשת גם כעיר הבירה שלה. על השחקן למצוא שם את אלוסיוס קלארק, ראש הממשלה של כדור הארץ, אשר חתם על קבלת משלוח חדש של הכימיקל, וללמוד ממנו היכן מוחזק הכימיקל. מסתבר כי קלארק נמצא למעשה תחת מעצר בית על ידי בכיר ה"מועצה" צ'ארלס רוקוול שמחזיק בפועל בכתב האישור. השחקן למד על תוכנית ה"עבודה לנצח" של "המועצה" - תוכנית סודית שבמסגרתה מרבית תושבי המושבה יוכנסו להקפאה קריוגנית לצמיתות תוך הוצאת נוסעי Hope החוצה אל החלל ושימוש בשטח הספינה כאתר הקפאה המוני, על מנת לצמצם את אוכלוסיית המושבה ולפתור את משבר המזון ההולך והמחריף במושבה אשר יגרור איתו רעב המוני. על השחקן לחדור אל המעבדות הסודיות של "המועצה" ולהשיג משם את הכימיקל. השחקן מאוחר יותר מתבקש על ידי וולס, או על ידי "המועצה" או שניהם, לחדור אל הספינה Hope, ובמהלך המשימה מגלה השחקן על גורל הספינה והנסיבות שהובילו להיעלמותה, ועל נסיונותיו הקודמים של וולס להחיות את נוסעיה, שהסתיימו בכישלון.
השחקן מתייצב בין 2 ברירות סופיות: ניתנת גם האפשרות לשגר את הספינה בעצמך במקום להיעזר בבינה המלאכותית. אם תכונת ה"אינטליגנציה" אצל השחקן נמוכה מדי, הספינה לא תגיע לאף אחד מיעדיה ובמקום זאת תתרסק אל תוך השמש וכל יושבי הספינה ימותו, לרבות השחקן.
ללא קשר לאפשרות שנבחרה, השחקן למד בסוף המשחק כי הקשר עם כדור הארץ אבד לחלוטין, דבר המותיר את המושבה חסרת אונים, ורק השחקן, שקיבל לידיו את תפקיד הנהגת המושבה יוכל להוביל אותה אל עתיד טוב יותר, הן על ידי עזרת "המועצה" והן על ידי עזרתו של וולס והחופש שניתן לאזרחים לאחר נפילת "המועצה".
פיתוח
העבודה על המשחק החלה עוד בשנת 2016 כאשר פרגוס אורקהארט, מנכ"ל סטודיו Obsidian, הכריז במהלך ראיון עימו כי מספר קטן של אנשים עובדים על "משהו חדש לגמרי" תוך שימוש ב-Unreal Engine . בין חברי הצוות נמנו טים קיין ולאונרד בויארסקי, עובדי Interplay לשעבר ויוצרי סדרת Fallout, ששימשו כבמאי המשחק. קיין ובויארסקי תיארו את המשחק כ"שילוב בין הדיכאוניות האפלה של בויארסקי לבין הטיפשות של קיין", וקיוו ליצור איזון בין ההומור לדרמה כאשר עיצבו את הסיפור והאופי של המשחק . בשלב מסוים נשקלה גם הכנסת מערכת שתאפשר לשחקן לקיים יחסים רומנטיים עם דמויות אחרות, אך הרעיון נזנח בסופו של דבר.
כיוון שבתקופה זו Obsidian הייתה בשלבי רכישה על ידי מיקרוסופט, עלו מספר סימני שאלה לגבי זכויות ההפצה של המשחק, אך בסופו של דבר המשחק הופץ בידי Private Division, מותג הפצת המשחקים של חברת Take-Two Interactive כיוון שהמשחק היה בפיתוח לפני שמיקרוסופט הגישו את הצעת הרכישה.
המשחק הוכרז במהלך טקס פרסי The Game Awards של שנת 2018 והופץ בסופו של דבר ב-25 באוקטובר 2019 עבור המחשב האישי ועבור קונסולות הדור השמיני פלייסטיישן 4 ו-Xbox One. השקת גרסת המחשב לוותה בביקורות שליליות רבות מצד השחקנים כיוון שPrivate Division הכריזו על שחרור המשחק עבור החנויות של מיקרוסופט ושל Epic Games בלבד. הפצת המשחק עבור חנות Steam נדחתה עד ל-23 באוקטובר 2020.
גרסה עבור נינטנדו סוויץ' תוכננה להשתחרר ב-6 במרץ 2020 אך נדחתה ל-5 ביוני עקב מגפת קורונה ווהאן (COVID-19).
חבילות הרחבה
למשחק שוחררו 2 חבילות הרחבה. הראשונה שבהן, Peril on Gorgon, שוחררה ב-9 בספטמבר 2020. השנייה, Murder on Eridanos, שוחררה ב-17 במרץ 2021.
ביקורות
המשחק קיבל ביקורות חיוביות למדי באתר Metacritic, עם ממוצע של 82 לגרסת המחשב, 85 לגרסאות הפלייסטיישן והאקסבוקס , אך ממוצע של 66 עבור גרסת הסוויץ'. בביקורת שנכתבה עליו באתר Vgames נאמר כי המשחק "מספק בחירות משמעותיות, עולם ענק ויפהפה שרק מחכה שתחקרו אותו ודמויות צבעוניות ומגוונות שתתחברו אליהן בקלות". האתר GameInformer שיבח את הפסקול של המשחק ואת המדבבים לדמויות במשחק. הביקורות השליליות הגיעו בעיקר על עיצוב הדמויות שנראו "נוקשות מדי" ו"מחוסרות שפת גוף" במהלך דו-שיח, ועל מערכת הקרב שתוארה באתר PCGamer כ"לא מאתגרת במיוחד".
משחק המשך
בתערוכת E3 שהתקיימה ביוני 2021 הוכרז על משחק המשך, The Outer Worlds 2, שיופץ עבור המחשב האישי ועבור Xbox Series X/S.
יהונתן דותן
יהונתן (ג'וני) דותן (דולינסקי) (13 באוקטובר 1926 - 3 ביולי 2014) היה קצין צה"ל בדרגת תת-אלוף, שירת כמפקד פיקוד הנח"ל וראש מינהל הסגל.
ביוגרפיה
בסוף 1951 חזר לשירות סדיר ומונה לקצין אג"ם של פיקוד הדרום, לאחר מכן שירת כסגן מפקד מחוז 3 (העמק), השתתף כחניך במחזור הראשון של בית הספר לפיקוד ומטה וב-1955 מונה לסגן מפקד חטיבת גולני. לאחר מכן שירת כמדריך בפו"ם ובמהלך מלחמת סיני שירת כסגן מפקד חטיבה 10. בתפקידיו הבאים שירת כמדריך ראשי בפו"ם, מפקד מחלקת האימונים במחלקת ההדרכה ומפקד מחלקת ארגון ותכנים באגף המטה הכללי. יצא ללימודים בבית ספר גבוה למלחמה בפריז, בפברואר 1964 מונה למפקד פיקוד הנח"ל וב-1966 לראש מינהל הסגל תפקיד בו שירת עד 1970. השתחרר משירות הקבע ב-1973.
לאחר שירותו הצבאי כיהן כסמנכ"ל בנק הפועלים עד 1975, מנכ"ל קרן הפנסיה מקפת עד 1986 וחבר הנהלת בנק הפועלים עד 1991.
חיים אישיים
היה נשוי לצפרירה ואב לשלושה.
ATR 72
פיתוח
המטוס הוא גרסה מתקדמת של 500-ATR 42. במטוס זה הוגדלה קיבולת המושבים מ-50 ל-74, המטוס הוארך ב-4.5 מטר, הוגדלה מוטת הכנפיים, המטוס צויד במנועים חזקים יותר, וקיבולת הדלק שופרה בעשרה אחוזים. פיתוח המטוס החל בשנת 1986, טיסת הבכורה שלו הייתה באוקטובר 1988, המטוס הראשון נמסר לחברת התעופה פינאייר באוקטובר 1989. עד אפריל 2010 נמסרו 408 מטוסים לחברות התעופה, מתוך 472 הזמנות.
גרסאות
למטוס חמש גרסאות עיקריות:
גרסאות נוספות למטוס
מפעילים
יותר מ-80 חברות תעופה מפעילות את המטוס, ובהן חברת ישראייר אשר הפעילה 3 מטוסים מדגם זה, שיצאו משירות עד ינואר 2023. חברת ארקיע הפעילה 5 מטוסים מסוג זה, שיצאו משירות עד סוף 2017.
שיאי טיסה
במהלך התפרצות נגיף הקורונה בישראל הפעילה חברת ישראייר את מטוסי ה-ATR 72 שברשותה בטיסות חילוץ של ישראלים מאירופה, מעבר לטווח הטיסה של היצרן, ובהן טיסה ממילאנו ב-30 ביוני 2020 שגמעה מרחק של 2,709 ק"מ וארכה 5 וחצי שעות. כמו כן הפעילה החברה טיסות במטוסים אלה לרומא, בלגרד וקייב, שנמשכו מעל 4 שעות.
פיליפו טורטו
ביוגרפיה
טורטו נולד וגדל במילאנו. הוא מתאמן בהדרכתו של אביו, סלביניו טורטו. גם אחיו הגדול ג'יאקומו, הוא אצן.
2013
ב-2013, טורטו ניצח את אליפות איטליה ב-80 מטרים, בתוצאה של 9.09 שניות. בתחרות המקדימה לאולימפיאדת הנוער, מעד טורטו בריצת 200 מטר ובעקבות כך שבר את שתי ידיו.
2015
בתחרות שנערכה בשנת 2015 הוא קבע בריצת 100 מטר שיא איטליה לקדטים של 10.33 שניות. נוסף לכך, הוא קבע שיא איטליה לקדטים גם בריצת 200 מטר בתוצאה של 20.92 שניות.
2016
בתחרות שנערכה בסאבונה ב-2016, הוא קבע בריצת 100 מטר את שיא לאומי לנוער חדש של 10.24 שניות, שיפור לשיא בן 34 השנים של פיירפנצ'סקו פאבוני. באליפות אירופה שנערכה באמסטרדם, הולנד ביולי 2016 הוא סיים במקום תשיעי בריצת 100 מטר בתוצאה של 10.19 שניות. נוסף לכך, הוא סיים במקום חמישי בריצת שליחים 4X100 מטר בתוצאה של 38.69 שניות, בשלב המוקדמות הנבחרת קבעה תוצאה של 38.58 שניות.